recursal/SuperWikiNEXT-32B huggingface dataset:
Διερμηνέας νοηματικής γλώσσας σε παρουσίαση. Τα χέρια είναι το ένα απέναντι από το άλλο με τον εξής προσανατολισμό: το ένα είναι με την παλάμη προς τα πάνω, το άλλο με την παλάμη προς τα κάτω.
Στις νοηματικές γλώσσες, **προσανατολισμός** (ORI) είναι ο χαρακτηριστικός σχετικός βαθμός περιστροφής του χεριού κατά την άρθρωση του νοήματος. Ο προσανατολισμός είναι ένα από τα πέντε στοιχεία ενός νοήματος, μαζί με τη χειρομορφή (DEZ), τη θέση (TAB), την κίνηση (SIG) και τα μη χειρονομικά χαρακτηριστικά.

Παραπομπές
----------

1. ↑  Vacalopoulou, Anna (2020). *Sign Language Corpora and Dictionaries: a Multidimensional Challenge*. ISBN 978-618-85138-1-5.
2. ↑  Johnston, Trevor; Schembri, Adam C. (2000-01-01). «On Defining Lexeme in a Signed Language» (στα αγγλικά). *Sign Language & Linguistics* **2** (2): 115–185. doi:10.1075/sll.2.2.03joh. ISSN 1387-9316. .
Ο **Καλαρρύτικος** ποταμός είναι παραπόταμος του Αράχθου ο οποίος πηγάζει από τους ορεινούς όγκους της Κακαρδίτσας και του Περιστερίου στα Αθαμανικά Όρη ή Τζουμέρκα. Η αρχική του διαδρομή ονομάζεται Μελισουργιότικος αφού ξεκινά από την περιοχή των Μελισουργών και η κατεύθυνσή του είναι αρχικά βορειοδυτική που στη συνέχεια γίνεται δυτική μέχρι να συμβάλλει στον Άραχθο. Πρόκειται για ορμητικό ποτάμι που περνά μέσα από άγρια φαράγγια, με αρκετούς καταρράκτες και πέτρινα γεφύρια. Φτάνοντας στη Γέφυρα του Γκόγκου (ανάμεσα στους Ραφταναίους με το Μιχαλίτσι) ηρεμεί αλλά στη συνέχεια ξαναγίνεται ορμητικός και διασχίζει το Φαράγγι του Καλαρρύτικου. Είναι ιδανικό για δραστηριότητες ποταμού όπως rafting και καγιάκ. Η διαδρομή, 3ου και 4ου βαθμού δυσκολίας, είναι μόνο για ενήλικες, αφού το ποτάμι έχει έντονο κυματισμό, αισθητή κλίση, δυνατή ροή, απότομες στροφές και σκάλες.

Παραπομπές
----------

1. ↑  «Καλαρρύτικος | Ποτάμια». *www.allovergreece.com*. Ανακτήθηκε στις 24 Φεβρουαρίου 2024.
2. ↑  «Γέφυρα Γκόγκου | Τα Πέτρινα Γεφύρια της Ελλάδος». *www.petrinagefiria.com*. Ανακτήθηκε στις 24 Φεβρουαρίου 2024.
3. ↑  «Ράφτινγκ στον ποταμό Καλαρρύτικο». *Active Nature*. Ανακτήθηκε στις 24 Φεβρουαρίου 2024.
Στον κλάδο της Στατιστικής, και συγκεκριμένα στην Μπεϋζιανή προσέγγιση της Στατιστικής, η κατανομή των μελλοντικών παρατηρήσεων καλείται προβλεπτική κατανομή πιθανότητας. Η προβλεπτική κατανομή πιθανότητας λαμβάνει διαφορετική μορφή ανάλογα με το αν έχουμε συλλέξει παρατηρήσεις της υπό πρόβλεψη μεταβλητής, σε κάθε περίπτωση όμως είναι η μέση τιμή της πιθανοφάνειας ως προς την κατανομή των παραμέτρων. Η εν λόγω κατανομή αποδεικνύεται χρήσιμη τόσο για την πρόβλεψη μελλοντικών παρατηρήσεων, όσο και για την δημιουργία διαγνωστικών ελέγχων για την προσαρμογή και τις παραδοχές του μοντέλου.

Πρότερη και ύστερη προβλεπτική κατανομή πιθανότητας
---------------------------------------------------

Όταν δεν έχουμε συλλέξει ακόμα παρατηρήσεις, η προβλεπτική κατανομή είναι η μέση τιμή της πιθανοφάνειας ως προς την πρότερη κατανομή των παραμέτρων {\displaystyle f(\theta )}



f
(

y
′

)
=

∫

θ
∈
Θ

f
(
y

|

θ
)
f
(
θ
)
d
θ
,

{\displaystyle f(y')=\int \_{\theta \in \Theta }f(y|\theta )f(\theta )d\theta ,}

{\displaystyle f(y')=\int _{\theta \in \Theta }f(y|\theta )f(\theta )d\theta ,} και καλείται πρότερη προβλεπτική κατανομή πιθανότητας. Μόλις τα δεδομένα είναι διαθέσιμα, η κατανομή των παραμέτρων είναι πλέον η ύστερη κατανομή {\displaystyle f(\theta |y)}. Κάνοντας χρήση αυτής της κατανομής για τις παραμέτρους \theta , η προβλεπτική κατανομή είναι η 


f
(

y
′

|

y
)
=

∫

θ
∈
Θ

f
(
y

|

θ
)
f
(
θ

|

y
)
d
θ
,

{\displaystyle f(y'|y)=\int \_{\theta \in \Theta }f(y|\theta )f(\theta |y)d\theta ,}

{\displaystyle f(y'|y)=\int _{\theta \in \Theta }f(y|\theta )f(\theta |y)d\theta ,}
και καλείται ύστερη προβλεπτική κατανομή.

Χρήση της ύστερης προβλεπτικής κατανομής
----------------------------------------

Μέσα από την προσομοίωση τιμών από την ύστερη προβλεπτική κατανομή μπορούμε να παραγάγουμε προβλέψεις για τις μελλοντικές παρατηρήσεις. Η ύστερη προβλεπτική κατανομή μπορεί επίσης να χρησιμοποιηθεί για την ανίχνευση απροσδόκητων/ακραίων τιμών. Επίσης, με τη βοήθεια της ύστερης προβλεπτικής κατανομής μπορούμε να δημιουργήσουμε τους λεγόμενους ύστερους προβλεπτικούς διαγνωστικούς ελέγχους. Οι έλεγχοι αυτοί μπορεί να σχετίζονται με την ποιότητα προσαρμογής του Μπεϋζιανού Στατιστικού μοντέλου ή τις παραδοχές του (π.χ. Επιλογή μεσόκυρτης πρότερης κατανομής).

Υπολογισμός της ύστερης προβλεπτικής κατανομής
----------------------------------------------

Στην Μπεϋζιανή Στατιστική υπάρχουν δύο σκοπιές για τον υπολογισμό ύστερων κατανομών, είτε αναλυτικά με την μέθοδο Laplace, είτε προσομοιώνοντας τιμές από την κατανομή με την μέθοδο MCMC. Η πρώτη κάνει χρήση του αναπτύγματος Taylor. Η τελευταία, της οποίας το μαθηματικό υπόβαθρο ξεφεύγει του λήμματος, χρησιμοποιεί εξειδικευμένα πακέτα λογισμικών για να γεννήσει τιμές από την ύστερη προβλεπτική κατανομή (π.χ. OpenBUGS, JAGS, STAN).

Παραπομπές
----------

1. Christensen, R. (2011), Bayesian Ideas and Data Analysis, CRC Press, Boca Raton, FL.
2. Ntzoufras, I. (2009), Bayesian modeling using WinBUGS, Wiley, Hoboken, N.J.
3. Gelman, A. Carlin, J. Stern, H. and Rubin, D. (2003), Bayesian Data Analysis, Second Edition, Chapman & Hall/CRC, London.
Ο **Τζορτζ Αναστασία** (αγγλικά: **George Anastasia**, γενν. 5 Φεβρουαρίου 1947) είναι Αμερικανός συγγραφέας και δημοσιογράφος για την εφημερίδα *The Philadelphia Inquirer*, ένας από τους σπουδαιότερους και γνωστότερους ερευνητές του οργανωμένου εγκλήματος. Έχει υπάρξει υποψήφιος για Βραβείο Πούλιτζερ δύο φορές ανάμεσα σε πολλές άλλες βραβεύσεις.

Πρώιμη ζωή
----------

Ο Τζορτζ Αναστάσια γεννήθηκε στην Φιλαδέλφεια και μεγάλωσε σε διάφορες περιοχές του Νιου Τζέρσεϊ. Σπούδασε γαλλικά στο Κολλέγιο Ντάρτμουθ, ενώ πραγματοποίησε μεταπτυχιακές σπουδές στο Κολέγιο Σουάρθμοουρ, στο Πανεπιστήμιο της Φλόριντα και στο Πανεπιστήμιο του Πρίνστον. Έχει υπάρξει καθηγητής στο Πανεπιστήμιο Τεμπλ και στο Πανεπιστήμιο Ρόουαν.

Καριέρα
-------

Έχει γράψει έξι μη μυθοπλαστικά βιβλία με θέμα το οργανωμένο έγκλημα στο Νιου Τζέρσεϊ και στην Πενσυλβάνια και έχει υπάρξει υποψήφιος για Βραβείο Πούλιτζερ δύο φορές. Έχει επίσης υπάρξει στόχος υψηλόβαθμων στελεχών της Μαφίας. Έχει βραβευτεί με το Βραβείο ΣΔΧ της Κοινότητας Επαγγελματιών Δημοσιογράφων.

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  *Muck Rack*. george-anastasia. Ανακτήθηκε στις 3  Απριλίου 2022.

Βιβλιογραφία
------------

* *Blood and Honor: Inside the Scarfo Mob, the Mafia's Most Violent Family* (1991).
* *Mobfather: The Story of a Wife And Son Caught in the Web of the Mafia* (1993).
* *The Goodfella Tapes* (1998).
* *The Summer Wind: Thomas Capano and the Murder of Anne Marie Fahey* (1999).
* *The Big Hustle* (2001).
* *The Last Gangster* (2004).
* *Mobfiles: Mobsters, Molls and Murder* (2008).
* *Philadelphia True Noir: Kingpins, Hustles and Homicides* (2010).
* *The Ultimate Book of Gangster Movies* (2011).
* *Gotti's Rules: The Story of John Alite, Junior Gotti, and the Demise of the American Mafia* (2015).
* *Doctor Dealer* (2020).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 279348991
* ISNI: 0000 0001 1636 9046

 |

 |



1. ↑  Anastasia, George (2015). *Gotti's Rules, The Story of John Alite, Junior Gotti, and the Demise of the American Mafia. Dey Street Books; 2015*. Dey Street Books. ISBN 978-0062346872.
Συντεταγμένες: 38°26′3″N 22°59′22″E﻿ / ﻿38.43417°N 22.98944°E﻿ / 38.43417; 22.98944

Η **Μαυρόγεια** είναι πεδινός οικισμός του νομού Βοιωτίας. Βρίσκεται στην πεδιάδα της Κωπαΐδας, νότια του Ορχομενού και του Αγίου Δημητρίου. Ο πληθυσμός της, σύμφωνα με την απογραφή του 2011, είναι 76 κάτοικοι. Το παλαιότερο όνομά του οικισμού ήταν Δεγλέ.

Διοικητικές μεταβολές
---------------------

Η Μαυρόγεια ανήκε αρχικά στην κοινότητα Αγίου Γεωργίου, ενώ από το 1931 προσαρτήθηκε στην κοινότητα Αγίου Δημητρίου. Με την εφαρμογή του Σχεδίου Καποδίστριας εντάχθηκε στον Δήμο Ορχομενού, στον οποίο παρέμεινε και μετά την εφαρμογή του Σχεδίου Καλλικράτης.

Παραπομπές
----------

1. ↑  Πανδέκτης, Μετονομασίες
2. ↑  Διοικητικές μεταβολές ΟΤΑ, Κοινότητα Αγίου Δημητρίου

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Ορχομενού |
| --- |
|  |
| Δημοτική Ενότητα Ακραιφνίας | 
* Άγιος Ιωάννης
* Ακραίφνιο
* Κάστρο
* Κόκκινο
* Μονή Πελαγίας
* Σκροπονέρια
* Στροβίκι
 |
|  |
| Δημοτική Ενότητα Ορχομενού | 
* Άγιος Ανδρέας
* Άγιος Δημήτριος
* Άγιος Σπυρίδωνας
* Διόνυσος
* Καρυά
* Λούτσι
* Μαυρόγεια
* Ορχομενός
* Παύλος
* Πύργος
 |
|  |
| 
* Έδρα: Ορχομενός
* \* (Οικισμοί με μη μόνιμο πληθυσμό)
 |

 |
Συντεταγμένες: 38°30′56″N 23°02′04″E﻿ / ﻿38.51556°N 23.03444°E﻿ / 38.51556; 23.03444

Ο  **Πύργος** είναι μικρό πεδινό χωριό του Δήμου Ορχομενού του νομού Βοιωτίας. Βρίσκεται στην πεδιάδα της Κωπαΐδας, βορειοδυτικά του Ορχομενού. Οφείλει την ονομασία του σε έναν μεσαιωνικό πύργο που βρίσκεται στον λόφο, πάνω από το χωριό. Ο πληθυσμός του χωριού, σύμφωνα με την απογραφή του 2011 είναι 96 κάτοικοι, οι περισσότεροι από τους οποίους ασχολούνται με τη γεωργία και την κτηνοτροφία.

Ιστορικά στοιχεία
-----------------

Ο Πύργος αποτέλεσε έδρα της ομώνυμης κοινότητας που συστάθηκε το 1935. Αρχικά ανήκε στον νομό Φθιώτιδας και Φωκίδας και από το 1943 εντάχθηκε στον νομό Βοιωτίας. Η κοινότητα παρέμεινε στη συνέχεια αμετάβλητη μέχρι την κατάργησή της το 1998 με την εφαρμογή του σχεδίου Καποδίστριας, οπότε εντάχθηκε στον διευρυμένο δήμο Ορχομενού. Ο πληθυσμός του Πύργου παρουσιάζει μία ελαφριά μείωση κατά τη διάρκεια του δεύτερου μισού του 20ού αιώνα, ενώ τις τελευταίες δεκαετίες έχει σχεδόν σταθεροποιηθεί παρουσιάζοντας μικρές διακυμάνσεις, όπως φαίνεται και στον παρακάτω πίνακα.

Πορεία του πληθυσμού κατά τις τελευταίες δεκαετίες

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Έτος** | 1940 | 1951 | 1961 | 1971 | 1981 | 1991 | 2001 | 2011 |
| **Πληθ.** | 317 | 382 | 292 | 249 | 210 | 205 | 221 | 96 |

Στην περιοχή του Πύργου τοποθετείται η αρχαία βοιωτική πόλη Ασπληδόνα.

Εικόνες
-------

* Η εκκλησία του χωριούΗ εκκλησία του χωριού
* Εικόνα του οικισμού, οπού διακρίνεται και ο λόφος με τον πυργοΕικόνα του οικισμού, οπού διακρίνεται και ο λόφος με τον πυργο

Παραπομπές
----------

1. ↑  Διοικητικές μεταβολές ΟΤΑ, κοινότητα Πύργου[*νεκρός σύνδεσμος*]
2. ↑  Εθνικό ίδρυμα ερευνών, Εξέλιξη πληθυσμού επαρχίας Λιβαδειάς

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Ορχομενού |
| --- |
|  |
| Δημοτική Ενότητα Ακραιφνίας | 
* Άγιος Ιωάννης
* Ακραίφνιο
* Κάστρο
* Κόκκινο
* Μονή Πελαγίας
* Σκροπονέρια
* Στροβίκι
 |
|  |
| Δημοτική Ενότητα Ορχομενού | 
* Άγιος Ανδρέας
* Άγιος Δημήτριος
* Άγιος Σπυρίδωνας
* Διόνυσος
* Καρυά
* Λούτσι
* Μαυρόγεια
* Ορχομενός
* Παύλος
* Πύργος
 |
|  |
| 
* Έδρα: Ορχομενός
* \* (Οικισμοί με μη μόνιμο πληθυσμό)
 |

 |
Συντεταγμένες: 35°2′40″N 25°56′3″E﻿ / ﻿35.04444°N 25.93417°E﻿ / 35.04444; 25.93417

Άποψη του φαραγγιού Ορεινού
Το **Φαράγγι (του) Ορεινού** ή **φαράγγι των κόκκινων πεταλούδων** είναι ένα φαράγγι στη νοτιοανατολική Κρήτη. Βρίσκεται κοντά στον οικισμό Ορεινό Λασιθίου και έχει μήκος 5 χιλιόμετρα. Θεωρείται ως ένα από τα ωραιότερα φαράγγια του νησιού.

Το 1993, μετά από μία μεγάλη πυρκαγιά, το φαράγγι υπέστη μεγάλες καταστροφές. Τώρα πια όμως, η βλάστηση και το πράσινο στο φαράγγι έχουν αποκατασταθεί πλήρως. Πριν την πυρκαγιά, στο φαράγγι, υπήρχαν αμέτρητες κόκκινες πεταλούδες (γι' αυτό ονομάστηκε το φαράγγι με τις κόκκινες πεταλούδες), οι οποίες υπάρχουν ακόμα αλλά έχουν μειωθεί κατά ένα μεγάλο βαθμό. Επίσης, χαρακτηριστικό του φαραγγιού είναι τα πολλά μικρά ρυάκια και οι μικροί καταρράκτες που υπάρχουν σε όλη τη διαδρομή. Το φαράγγι θα μπορούσε νοητά να χωριστεί σε 3 μέρη. Το πρώτο μέρος είναι το πράσινο, με έντονη βλάστηση. Στο δεύτερο μέρος, μετά από μία ώρα διαδρομή, υπάρχει μια ορεινή καλλιεργημένη περιοχή και στο τρίτο μέρος, προς το τέλος του φαραγγιού, αρχίζουν πολύ γρήγορα να υψώνονται τα βράχια, και τα βουνά να φαίνονται καλύτερα. 

Το φαράγγι ξεκινάει από το χωριό Ορεινό και φτάνει στον Κουτσουρά 21 χιλιόμετρα περίπου ανατολικά της Ιεράπετρας. Η πορεία του δεν ξεπερνάει τις 4 ώρες το καλοκαίρι, ενώ το χειμώνα είναι λίγο δύσβατο, λόγω των πηγών και των καταρρακτών που τρέχουν. Το φαράγγι του Ορεινού, όπως και τα περισσότερα, έχει πινακίδες που δείχνουν το δρόμο που πρέπει να διασχίσεις. Τις οποίες όμως θα πρέπει να τις προσέχει πολύ κάποιος που διασχίζει το φαράγγι γιατί είναι πολύ εύκολο να μπερδευτεί και να χάσει το δρόμο του.

Εξωτερικοί σύνδεσμοι
--------------------

* Φαράγγι Ορεινού (Φαράγγι των Κόκκινων Πεταλούδων) Αρχειοθετήθηκε 2012-03-28 στο Wayback Machine.
* Φαράγγι του Ορεινού - Κουτσουρά στον Μακρύ Γιαλό
Συντεταγμένες: 35°2′57″N 25°34′5″E﻿ / ﻿35.04917°N 25.56806°E﻿ / 35.04917; 25.56806

Το **φαράγγι Σαρακίνας** είναι φαράγγι το οποίο βρίσκεται στο χωριό των Μύθων, 20 χιλιόμετρα μακρυά από την Ιεράπετρα. Το μήκος του είναι 1,5 χιλιόμετρο περίπου. 

Γενικά είναι βατό, με πλούσιο το στοιχείο του νερού. Ο χρόνος που χρειάζεται για να το διασχίσεις δεν ξεπερνά τη 1,5 ώρα περίπου. Το πλάτος του κυμαίνεται από τα 3 μέχρι και τα 10 μέτρα και τα τοιχώματά του φτάνουν τα 150 μ. ύψος.

Σύμφωνα με το μύθο ο Σαραντάπηχος (γίγαντας, γιος του Δία) περνώντας από το βουνό, έσκυψε να πιει νερό στο ποτάμι. Η μακριά του γενειάδα έσχιζε το βουνό στα δύο και δημιουργήθηκε το φαράγγι. Το φαράγγι πήρε το όνομα Σαρακίνας ή Σαραντάπηχου.

Το φαράγγι έχει όλο το χρόνο νερό και το χειμώνα η στάθμη του ανεβαίνει πολύ περισσότερο, γι' αυτό και δεν γίνεται να το διασχίσει κάποιος το χειμώνα.

Εξωτερικοί σύνδεσμοι
--------------------

* Φαράγγι Σαρακίνας Αρχειοθετήθηκε 2012-03-27 στο Wayback Machine.
* Φαράγγι Σαρακίνας, Ιεράπετρα - Μύρτος
Ο καταρράκτης του Ρίχτη
Το **Φαράγγι του Ρίχτη** βρίσκεται στην Κρήτη. Πρόκειται για ένα κρατικό προστατευμένο πάρκο κοντά στα Έξω Μουλιανά της Σητείας, στην ανατολική Κρήτη που ξεκινάει από το παραδοσιακό χωριό των Έξω Μουλιανών, που βρίσκεται στην εθνική οδό μεταξύ του Αγίου Νικολάου και της Σητείας και καταλήγει στην απομονωμένη παραλία του Ρίχτη, ανατολικά του χωριού Καλαβρός. Το μονοπάτι της πεζοπορίας έχει μήκος περίπου 4 χλμ. μέτριας κατά την άνοιξη, το καλοκαίρι και το φθινόπωρο έως και μεγάλης κατά το χειμώνα δυσκολίας. Η πλούσια βλάστηση (κυρίως πλατάνια, άγρια ​​μούρα, τοπικά λουλούδια και βότανα) και η ζωή των ζώων (κυρίως τοπικά είδη πεταλούδων, μικρά ερπετά, πουλιά και μικρά θηλαστικά) μπορούν να παρατηρηθούν κατά μήκος της πορείας, καθώς και παλιές πέτρινες γέφυρες και νερόμυλοι πριν να καταλήξει στον καταρράκτη του Ρίχτη και την παραλία, καθιστώντας το μονοπάτι του φαραγγιού του Ρίχτη μία από τις πιο διαφοροποιημένες πεζοπορικές εμπειρίες στην Κρήτη.

Παραπομπές
----------

1. ↑   Municipality of Sitia website
2. ↑   Αρχειοθετήθηκε 2012-07-31 at Archive.is Richtis gorge
3. ↑   Richtis beach and gorge
4. ↑   Αρχειοθετήθηκε 2018-10-12 στο Wayback Machine. Richtis gorge and waterfall

Συντεταγμένες: 35°09′51″N 25°59′20″E﻿ / ﻿35.16417°N 25.98889°E﻿ / 35.16417; 25.98889
Ο **Ευρωπαϊκός λαγός** (*Lepus europaeus*), γνωστός και απλά ως **λαγός**, είναι μικρό φυτοφάγο θηλαστικό της οικογένειας των Λαγιδών (*Leporidae*). Είναι είδος γηγενές στην Ευρώπη και σε ορισμένα μέρη της Ασίας, ενώ εισήχθη και σε περιοχές της βορείου και της Νοτίου Αμερικής, της Αυστραλίας καθώς και στη Νέα Ζηλανδία όπου μεταφέρθηκε από τους αποίκους.

Η περίοδος αναπαραγωγής του διαρκεί από τον Ιανουάριο έως τον Αύγουστο. Οι θηλυκοί λαγοί γεννούν μέχρι τρεις φορές το χρόνο τρία με τέσσερα μικρά σε φωλιές που σκάβουν κάτω από την επιφάνεια του εδάφους.

Είναι φυτοφάγο ζώο και τρέφεται κυρίως με χόρτα, καλαμπόκι, σιτάρι, καρπούς και καρότα. Αποτελεί θήραμα για διάφορα ζώα και βασίζεται στη ταχύτητά και την ευκινησία του για να ξεφύγει. Αν και πρόκειται κυρίως για νυκτόβιο ζώο (και για αυτό θεωρείται ντροπαλό ζώο), κατά τη διάρκεια της άνοιξης μπορεί να τους δει κανείς τη μέρα να τρέχουν και να κυνηγιούνται στα χωράφια.

Σύμφωνα με τη λίστα της Διεθνούς Ένωσης για τη Διατήρηση της Φύσης ο Ευρωπαϊκός λαγός κατατάσσεται στα είδη ελάχιστης ανησυχίας (LC), αν και από τη δεκαετία του ’60 ο πληθυσμός τους στην Ευρώπη μειώνεται. Η μείωση του πληθυσμού του οφείλεται κυρίως στο κυνήγι (υπολογίζεται ότι σκοτώνονται από κυνηγούς στην Ευρώπη κάθε χρόνο πέντε εκατομμύρια λαγοί) και στις αλλαγές στη γεωργία.

Παραπομπές
----------

1. ↑  Hacklander, K.; Schai-Braun, S. (2019). «Lepus europaeus». *The IUCN Red List of Threatened Species* **2019**: e.T41280A45187424. doi:10.2305/IUCN.UK.2019-1.RLTS.T41280A45187424.en.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85045826
* GND: 4135436-9
* BNF: cb12552830z (data)
* NKC: ph116734
* BNE: XX532736

 |

 |
Ο **Αναστάσιος Παπαδόπουλος** (1896 - 2 Δεκεμβρίου 1922), γνωστός και με το ψευδώνυμο **Κοτζά Αναστάς**, ήταν Έλληνας οπλαρχηγός της περιοχής του δυτικού Πόντου. Υπήρξε ηγετική μορφή της πρώτης και της δεύτερης μάχης της οροσειράς του Τοπ Τσαμ, ενώ ήταν ένας από τους σπουδαιότερους επικεφαλής αντάρτικων ομάδων κατά την Αντίσταση των Ποντίων στις αρχές του 20ου αιώνα. Μετά τον θάνατό του, καθιερώθηκε στην συνείδηση του Ελληνισμού ως *Ο Τελευταίος Ακρίτας του Πόντου*.

Βιογραφικό
----------

Γεννήθηκε στο χωριό Εντίκ Πινάρ της επαρχίας Έρπαας του Πόντου. Το ψευδώνυμό του σήμαινε Μέγας Αναστάσης, ενώ οι Τούρκοι σε αντίθεση τον ονόμαζαν *Κοτζά Γκιαούρ*, που σήμαινε Μέγας Άπιστος. Συγκρινόταν πολλές φορές από τους Ποντίους με τον Θεόδωρο Κολοκοτρώνη, οπλαρχηγό της Επανάστασης του 1821. Χαρακτηριστικό του ήταν ότι πολεμούσε κρατώντας μαχαίρι και μία ελληνική σημαία, η οποία απεικόνιζε τον ποντιακό αετό. Σκοτώθηκε από τσέτες, μαχόμενος στο χωριό Εζενούς, καλύπτοντας επιχείρηση εκκένωσής του από τον ελληνικό πληθυσμό, στις 2 Δεκεμβρίου 1922. Μέχρι σήμερα, αποτελεί έναν από τους πιο αγνώστους Έλληνες οπλαρχηγούς.

Αναγνώριση
----------

Η λαϊκή μούσα τίμησε τον οπλαρχηγό, καθώς σήμερα υπάρχει γνωστό ποντιακό παραδοσιακό τραγούδι με αναφορά στον Κοτζά Αναστάς.

Τον Ιούλιο του 2015, πραγματοποιήθηκαν τα εγκαίνια του πρώτου μνημείου για τον οπλαρχηγό Παπαδόπουλο, στο χωριό Νεράιδα Κοζάνης.

Παραπομπές
----------

1. ↑  Νίκος Μαραντζίδης, *''Γιασασίν Μιλιέτ. Ζήτω το Έθνος''. Προσφυγιά, κατοχή και εμφύλιος. Εθνοτική ταυτότητα και πολιτική συμπεριφορά στους τουρκόφωνους ελληνορθόδοξους του δυτικού Πόντου*, Πανεπιστημιακές Εκδόσεις Κρήτης, Ηράκλειο 2001, σελ. 80.
2. ↑  «Τα αποκαλυπτήρια του μνημείου του Κοτζά Αναστάς (φωτο-βίντεο)». *www.pontos-news.gr*. Αρχειοθετήθηκε από το πρωτότυπο στις 21 Ιουνίου 2016. Ανακτήθηκε στις 10 Μαΐου 2020.
Συντεταγμένες: 13°8′N 59°32′W﻿ / ﻿13.133°N 59.533°W﻿ / 13.133; -59.533

Ο **Άγιος Γεώργιος** (αγγλικά: *Saint George*) είναι ενορία του Μπαρμπάντος. Έχει έκταση 44 τ.χλμ. και πληθυσμό 19.530 κατοίκων (2001). Πρωτεύουσα είναι η Μπούλκελυ.

Γεωγραφία
---------

Ο Άγιος Γεώργιος βρίσκεται νότια-κεντρικά του Μπαρμπάντος. Συνορεύει στα δυτικά με τον Άγιο Μιχαήλ, στα βορειοδυτικά με τον Άγιο Θωμά, στα βορειοανατολικά με τον Άγιο Ιωσήφ, στα νότια με την Εκκλησία του Χριστού, στα δυτικά με τον Άγιο Ιωάννη και στα νοτιοδυτικά με τον Άγιο Φίλιππο. Είναι περίκλειστη ενορία. Έχει έκταση 44 τ.χλμ..

Χωριά
-----

* Βάλλεϋ Βιου
* Γκαν Χιλ
* Δε Γκλιμπ
* Κόνσταντ
* Μέλβερτον
* Μπούλκελυ
* Νάιλς
* Ντας Βάλλεϋ
* Τάμπαϊκ

Δημογραφία
----------

Ο Άγιος Γεώργιος είχε σύμφωνα με την απογραφή του 2000 19.530 κατοίκους με πυκνότητα 444 κατοίκων ανά τετραγωνικό χιλιόμετρο. Πρωτεύουσα είναι η Μπούλκελυ με 1.142 κατοίκους.

Δείτε επίσης
------------

* Ενορίες του Μπαρμπάντος

|  |  |  |  |
| --- | --- | --- | --- |
| 

| π • σ • ε
Ενορίες του Μπαρμπάντος |
| --- |
|  |
| 
* Κράιστ Τσερτς
* Άγιος Ανδρέας
* Άγιος Γεώργιος
* Άγιος Ιάκωβος
* Άγιος Ιωάννης
* Άγιος Ιωσήφ
* Αγία Λουκία
* Άγιος Μιχαήλ
* Άγιος Πέτρος
* Άγιος Φίλιππος
* Άγιος Θωμάς
 |

 |

1. ↑  *Barbados Statistical Service*.
Η **Ελληνική Ομοσπονδία Ράγκμπυ Λιγκ** (ΕΟΡΛ) ιδρύθηκε το 2013 και αναγνωρίστηκε από τα Ελληνικά Δικαστήρια.  Είναι επιφορτισμένη με την οργάνωση του αθλήματος ράγκμπι λιγκ (13 παικτών) στην Ελλάδα. 

Από το 2016 έως τον Αύγουστο του 2022 την ευθύνη για το άθλημα στη χώρα είχε η Ελληνική Ομοσπονδία Μοντέρνου Πεντάθλου. Τον Αύγουστο του 2022 χορηγήθηκε ειδική αθλητική αναγνώριση στο αθλητικό σωματείο με την επωνυμία «ΕΛΛΗΝΙΚΗ ΟΜΟΣΠΟΝΔΙΑ ΡΑΓΚΜΠΥ ΛΙΓΚ», με Α.Φ.Μ 996667089, με έδρα τον Δήμο Νίκαιας Αγ. Ι. Ρέντη, με αριθμό μητρώου Γ.Γ.Α. ΧΤ07, για το άθλημα του Ράγκμπυ Λιγκ.

Εθνική Ομάδα
------------

Η επίσημη Εθνική Ομάδα της Ε.Ο.Ρ.Λ. έχει δώσει έξι αγώνες ως σήμερα.

Πρωτάθλημα
----------

Από το 2013 διεξάγεται το πανελλήνιο πρωτάθλημα.

Παραπομπές
----------

1. ↑  «Ανάρτηση Πράξεων στο Διαδίκτυο | Πρόγραμμα Δι@ύγεια - ΧΟΡΗΓΗΣΗ ΕΙΔΙΚΗΣ ΑΘΛΗΤΙΚΗΣ ΑΝΑΓΝΩΡΙΣΗΣ ΣΤΗΝ ΕΛΛΗΝΙΚΗ ΟΜΟΣΠΟΝΔΙΑ ΡΑΓΚΜΠΥ ΛΙΓΚ, ΓΙΑ ΤΟ ΑΘΛΗΜΑ ΤΟΥ ΡΑΓΚΜΠΥ ΛΙΓΚ». *diavgeia.gov.gr*. 2 Αυγούστου 2022. Ανακτήθηκε στις 24 Φεβρουαρίου 2024.
2. ↑  «ΟΜΟΣΠΟΝΔΙΕΣ». *gga.gov.gr*. Ανακτήθηκε στις 24 Φεβρουαρίου 2024.
3. ↑  Καλύτερος παίκτης της χρονιάς ο Μπόσμος! dimokratiki.gr

Εξωτερικοί σύνδεσμοι
--------------------

* Επίσημος ιστότοπος
Συντεταγμένες: 38°29′00″N 23°10′56″E﻿ / ﻿38.48333°N 23.18222°E﻿ / 38.48333; 23.18222

Το **Γλα** (ή **Γλας**) είναι Μυκηναϊκή ακρόπολη, άγνωστης πόλης των Μινύων στην περιοχή του Κάστρου Βοιωτίας. Πιθανόν η οχύρωση αυτή να ήταν συλλογικό έργο πολλών γειτονικών πόλεων της Κωπαΐδας, που βρίσκονταν υπό τον έλεγχο των Μινύων του Ορχομενού.

Τοποθεσία
---------

Η πύλη της Ακρόπολης
Η ακρόπολη στο Γλα είναι η μεγαλύτερη σε έκταση οχυρωμένη μυκηναϊκή ακρόπολη της Ελλάδος που έχει διατηρηθεί σήμερα και βρίσκεται πάνω σε χαμηλό βράχο που εξέχει κατά 20 με 40 μ. από την πεδιάδα. Η κατασκευή της ακρόπολης είχε γίνει με οικοδομικό υλικό γιγαντιαίους ογκόλιθους, στα πρότυπα των υπολοίπων κυκλώπειων μυκηναϊκών κατασκευών. Το μήκος της περιμέτρου του τείχους είναι 3 χιλιόμετρα, το δε πάχος 5-5,5 μέτρα. Η οχυρωμένη έκταση καλύπτει επιφάνεια 200 στρεμμάτων. Δεν είναι γνωστό σήμερα πως ονομαζόταν αυτή η οχυρωμένη τοποθεσία στην αρχαιότητα. Το τοπωνύμιο Γλα είναι πολύ μεταγενέστερο και πιθανόν είναι παραφθορά του αλβανικού *κουλά* που σημαίνει φρούριο.

Ιστορία
-------

Η ακρόπολη χτίστηκε γύρω στο 1300 π.Χ. μετά την αποξήρανση της Κωπαΐδας. Το όνομα Γλα παραπέμπει στην αίγλη που πρέπει να είχε ηα πόλη. Πριν την αποξήρανση της λίμνης η τοποθεσία της ακρόπολης ήταν νησί. Η οχυρωμένη αυτή θέση είχε την δυνατότητα να ελέγχει τη βορειοανατολική πλευρά της Κωπαΐδας, αλλά και τα αποστραγγιστικά έργα που είχαν πραγματοποιήσει στην περιοχή οι Μινύες και ήταν ζωτικής σημασίας για την ευημερία τους. Η ακρόπολη καταστράφηκε γύρω στο 1200 π.Χ. και δεν ξαναλειτούργησε. Τα επόμενα χρόνια ακολούθησε η καταστροφή των αποξηραντικών και εγγειοβελτιωτικών έργων της Μυκηναϊκής περιόδου και η περιοχή του Γλα πλημμύρισε πάλι.

Ανασκαφές
---------

Στην ακρόπολη του Γλα πραγματοποιήθηκαν εκτεταμένες ανασκαφές, στα τέλη του 19ου και στις αρχές του 20ου αιώνα, από Γάλλους αρχαιολόγους. Την περίοδο 1955-61 πραγματοποιήθηκαν ανασκαφές από τον αρχαιολόγο Ι. Θρεψιάδη, αλλά και τις περιόδους 1981-83 και 1990-91 από τον αρχαιολόγο Σπύρο Ιακωβίδη και την Αρχαιολογική Εταιρεία.

Πηγές
-----

* Μυκηναϊκή Ακρόπολη Γλα (Κάστρο) Αρχειοθετήθηκε 2021-04-17 στο Wayback Machine. Υπουργείο Πολιτισμού. Ανακτήθηκε 17/11/2009
* Η εγκατάσταση στο Γλα, Το Βήμα, 28/04/2002. Ανακτήθηκε 17/11/2009
* Γλας, Αθηναϊκή αρχαιολογική εταιρεία. Ανακτήθηκε 17/11/2009

Εξωτερικοί σύνδεσμοι
--------------------

* Πολυμέσα σχετικά με το θέμα  Gla στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4259984-2

 |

 |
Η **Λία Γεωργιάδη** είναι Ελληνοκύπρια πολιτικός. Διετέλεσε βουλευτής στην Εκλογική περιφέρεια Κερύνειας εκλεγμένη με τον ΔΗΣΥ την περίοδο 1999-2001.

Βιογραφικά στοιχεία
-------------------

Η Λία Γεωργιάδη γεννήθηκε στη Λάρνακα το 1943. Ομιλεί, πέρα από την ελληνική, την αγγλική γλώσσα. Σπούδασε νομική και εργαζόταν ως δικηγόρος.

Πολιτική διαδρομή
-----------------

Συμμετείχε στις βουλευτικές εκλογές του 1996 στην Εκλογική περιφέρεια Κερύνειας με τον συνασπισμό Δημοκρατικός Συναγερμός-Κόμμα Φιλελευθέρων αλλά δεν εξελέγη. Ωστόσο, το 1999, όταν ο βουλευτής Εκλογικής Περιφέρειας Κερύνειας του ΔΗΣΥ, Σωκράτης Χάσικος, διορίστηκε Υπουργός Άμυνας στην Κυβέρνηση Γλαύκου Κληρίδη, πρώτη επιλαχούσα για τη θέση του στη βουλή ήταν η Λία Γεωργιάδη, η οποία ανέλαβε καθήκοντα βουλευτή στις 7 Οκτωβρίου 1999 για την Ζ΄ Κοινοβουλευτική Περίοδο.

Παραπομπές
----------

1. 1 2 3 4  «50 χρόνια κυπριακού κοινοβουλίου» (PDF). Βουλή των Αντιπροσώπων (Κύπρος). σελ. 56. Αρχειοθετήθηκε από το πρωτότυπο (PDF) στις 4 Ιουλίου 2019. Ανακτήθηκε στις 4 Ιουλίου 2019.
2. 1 2  «Εκλογές 26ης Μαΐου 1996». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 1 Ιουλίου 2019. Ανακτήθηκε στις 1 Ιουλίου 2019.

Πηγές
-----

* «50 χρόνια κυπριακού κοινοβουλίου» (PDF). Βουλή των Αντιπροσώπων (Κύπρος). σελ. 56. Αρχειοθετήθηκε από το πρωτότυπο (PDF) στις 4 Ιουλίου 2019. Ανακτήθηκε στις 4 Ιουλίου 2019.
Η **Ειρήνη Δούκαινα Λασκαρίνα Ασενίνα Βατάτζαινα**, βουλγαρ. Ирина Ласкарина Асенина (απεβ. 1268) από τη Δυναστεία των Βατάτζηδων ήταν βασίλισσα της Βουλγαρίας ως σύζυγος τού Κωνσταντίνου Α΄ Τιχ της Βουλγαρίας.

Βιογραφία
---------

Ήταν κόρη του Θεοδώρου Β΄ Βατάτζη Αυτοκράτορα των Ρωμαίων στη Νίκαια και της Έλενας των Ασέν, κόρης του Ιβάν Ασέν Β΄ της Βουλγαρίας. Αδελφός της ήταν ο Ιωάννης Δ΄, που διαδέχθηκε τον πατέρα του· η αδελφή της Μαρία παντρεύτηκε τον Νικηφόρο Α΄ Άγγελο δεσπότη της Ηπείρου.

Το 1257 παντρεύτηκε τον Βούλγαρο ευγενή Κωνσταντίνο Α΄ Τιχ ως η δεύτερη σύζυγός του. Ο Κωνσταντίνος Α΄ ήταν διεκδικητής του Βουλγαρικού θρόνου. Ήταν υπερήφανος, που νυμφεύτηκε την εγγονή του Ιβάν Β΄ Ασέν, μάλιστα υιοθέτησε το επώνυμο Ασέν για να κάνει ισχυρότερη τη διεκδίκησή του. Πράγματι το επόμενο έτος ένα συμβούλιο βογιάρων στο Τάρνοβο τον εξέλεξε τσάρο της Βουλγαρίας και η Ειρήνη έγινε "τσάριτσα (τσαρίνα)".

Το 1261 ο αντιβασιλιάς της Νίκαιας Μιχαήλ Η΄ Παλαιολόγος ανέκτησε την Κωνσταντινούπολη, καταλύοντας τη Λατινική αυτοκρατορία και επαναφέροντας τη Ρωμαϊκή Αυτοκρατορία στην έδρα της. Τότε ο Μιχαήλ Η΄ εκτόπισε και τύφλωσε τον Ιωάννη Δ΄, που εστάλη σε μονή. Η Ειρήνη έγινε αμείλικτη εχθρός τού σφετεριστή: κατέστη αρχηγός της αντίπαλης του Μιχαήλ Η΄ μερίδας στη Βουλγαρική Αυλή.

Το 1268 απεβίωσε άτεκνη.

Οικογένεια
----------

Παντρεύτηκε το 1257 τον Κωνσταντίνο Α΄ Τιχ της Βουλγαρίας· δεν απέκτησαν απογόνους.

Πηγές
-----

* John V.A. Fine, Jr. The Late Medieval Balkans, Ann Arbor, 1987.

1. ↑  p14554.htm#i145537. Ανακτήθηκε στις 7  Αυγούστου 2020.
Ο **Σκαλμάντας** ή Σκολομένντ είναι το όνομα ενός πιθανού προγόνου των Γκεντιμινιδών. 

Το 1975 ο ιστορικός Γιέρζυ Οχμάνσκι παρατήρησε ότι στο *Ζαντονσχίνα*, ένα ποίημα του τέλους τού 14ου αι. περιέχει γραμμές στις οποίες δύο γιοί τού Αλγκίρντας ονομάζουν τους προγόνους τους: "Είμαστε δύο αδελφοί, γιοί τού Αλγκίρντας, εγγονοί τού Γκεντιμίνας και δισεγγονοί τού Σκαλμάντας". Αυτό οδήγησε στο συμπέρασμα ότι ο Σκαλμάντας είναι ο προ πολλού αναζητούμενος πρόγονος των Γκεντιμινιδών. Ο Γκεντιμίνας θεωρείται αδελφός τού Βυτένις, τού οποίου ο πατέρας είναι ο Μπουτβύντας. Για να συμβιβαστεί η αντιφατικότητα, άλλοι ιστορικοί θεωρούν ότι ο Σκαλμάντας είναι πατέρας τού Μπουντβύντας και ο ποιητής υπερπήδησε μία γενεά, ενώ άλλοι θεωρούν τον Γκεντιμίνας εξάδελφο τού Σκαλμάντας.

Σύμφωνα με το Συνοδικό τού Λιούμπεχ, ένας δούκας *Γκομάντας* (που ίσως είναι ο Σκαλαμάντας) είχε κόρη την Ελένη· ίσως να έλαβε το όνομά της ότι βαπτίστηκε ενήλικη και να μην είναι το αυθεντικό Λιθουανικό της όνομα. Αυτή παντρεύτηκε τον Ανδρέα των Ρουρικιδών τού Τσέρνιχιβ, δούκα τού Κοζέλσκ (δεκαετία τού 1280 - 1339). Ο κατάλογος ιδιοκτησιών τού Θεογνώστου μητροπολίτη τού Κιέβου των μέσων τού 14ου αι. αποκαλύπτει ότι ο Ανδρέας δούκας τού Κοζέλσκ νυμφεύτηκε μία αδελφή τού Γκεντιμίνας μεγάλου δούκα της Λιθουανίας.

Οικογένεια
----------

Είχε τέκνα:

* Μπουτιγκέιντις, μεγάλος δούκας της Λιθουανίας (1285-91).
* Μπουτβύντας, μεγάλος δούκας της Λιθυανίας (1292-95).

Πηγές
-----

* Baranauskas, Tomas (1996-11-23). "Gedimino kilmė". Voruta (in Lithuanian). 44 (278): 6. Archived from the original on 2007-10-06. Retrieved 2007-03-10.
Το ***The Lord of the Rings: Gollum*** είναι ένα βιντεοπαιχνίδι δράσης-περιπέτειας που αναπτύχθηκε από την Daedalic Entertainment, η οποία κυκλοφόρησε το παιχνίδι μαζί με την Nacon. Το παιχνίδι, τοποθετημένο στον πλασματικό κόσμο της Μέσης Γης που δημιουργήθηκε από τον Τζ. Ρ. Ρ. Τόλκιν, διαδραματίζεται ανάμεσα στα γεγονότα των *Το Χόμπιτ* και *Η Συντροφιά του Δαχτυλιδιού*. Οι παίκτες ελέγχουν τον Γκόλουμ μέσω μιας σειράς τοποθεσιών, όπως η Μόρντορ, καθώς προσπαθεί να βρει τον Μπίλμπο Μπάγκινς και να ανακτήσει το Δαχτυλίδι.

Το παιχνίδι είναι μια απόκλιση από το συνηθισμένο είδος παιχνιδιών περιπέτειας point-and-click της Daedalic Entertainment. Ανακοινώθηκε τον Μάρτιο του 2019 και καθυστέρησε από την αρχική του κυκλοφορία του Σεπτεμβρίου του 2021.

Το *The Lord of the Rings: Gollum* κυκλοφόρησε στις 25 Μάιου του 2023 για PlayStation 4, PlayStation 5, Windows, Xbox One και Xbox Series X/S, ενώ μια έκδοση για Nintendo Switch είναι προγραμματισμένη να κυκλοφορήσει το 2023. Το παιχνίδι έλαβε γενικά αρνητικές κριτικές.

Παραπομπές
----------

1. ↑  *Steam*. 12  Σεπτεμβρίου 2003. 1265780. Ανακτήθηκε στις 21  Ιουνίου 2022.
2. ↑  «The Lord Of The Rings: Gollum - Kill Little One Or Let Little One Live». *Game Rant* (στα Αγγλικά). 25 Μαΐου 2023. Ανακτήθηκε στις 21 Ιουνίου 2023.
Το **Αρμένικο Νεκροταφείο στο Πανγκαλτί** (**Pangaltı Ermeni Mezarlığı**) βρισκόταν στην περιοχή Σισλί, στην Κωνσταντινούπολη, στο μέρος όπου σήμερα είναι Πλατεία Ταξίμ , τα ξενοδοχεία Ντιβάν, Χίλτον και Hyatt Regency και τα κτίρια της τουρκικής τηλεόρασης και του ραδιοφώνου. Θεωρείται ότι ήταν το μεγαλύτερο μη μουσουλμανικό νεκροταφείο στην Κωνσταντινούπολη. 

Το Αρμένικο Νεκροταφείο στο Πανγκαλτί αρχικά ανήκε στο Αρμενικό Νοσοκομείο Σουρπ Αγκόπ (Surp Agop). Δημιουργήθηκε το 1560 ύστερα από σχετικό αίτημα της αρμενικής κοινότητας προς τον Σουλτάνο Σουλειμάν, μετά από το ξέσπασμα μιας επιδημίας. Επεκτάθηκε το 1780 και το 1853 κατασκευάστηκε ένα τείχος γύρω από το νεκροταφείο.  Το 1865 όταν ξέσπασε χολέρα η κυβέρνηση απαγόρευσε τις ταφές στο συγκεκριμένο νεκροταφείο και οι νεκροί θάβονταν πλέον σε άλλο νεκροταφείο, το Αρμενικό Νεκροταφείο στο Σισλί (Şişli Ermeni Mezarlığı). 
Το Αρμένικο Νεκροταφείο στο Πανγκαλτί καταστράφηκε τη δεκαετία του 30 και το 1939 οι μαρμάρινες ταφόπλακες πουλήθηκαν και χρησιμοποιήθηκαν για την κατασκευή των σιντριβανιών και των σκαλιών στο Πάρκο Γκεζί. Άλλα κομμάτια από το νεκροταφείο χρησιμοποιήθηκαν για τη κατασκευή της Πλατείας Eminönü.Το 2013 στη διάρκεια σκαπτικών εργασιών στην Πλατεία Ταξίμ βρέθηκαν 16 ταφόπλακες από το Αρμενικό νεκροταφείο. 

Το 1932 ο Αρμένιος Πατριάρχης στην Κωνσταντινούπολη, Mesrob Naroyan, υπέβαλε αγωγή με την οποία ζητούσε να επιστραφεί ο χώρος του νεκροταφείου στο Αρμενικό Πατριαρχείο. Όμως το νεκροταφείο διεκδικούσε και ο δήμος της Κωνσταντινούπολης που υποστήριζε ότι το Αρμενικό Πατριαρχείο δεν είχε τίτλους ιδιοκτησίας του χώρου. Από την πλευρά του το Αρμενικό Πατριαρχείο υποστήριξε ότι αν και δεν είχε τίτλους ιδιοκτησίας χρησιμοποιούσε το χώρο για περισσότερα από δεκαπέντε χρόνια, όπως προέβλεπε η τουρκική νομοθεσία, επομένως έπρεπε να αναγνωριστεί κύριος του χώρου του νεκροταφείου τελικά όμως η απόφαση του δικαστηρίου δεν ήταν ευνοϊκή για το Αρμενικό Πατριαρχείο.

Παραπομπές
----------

1. ↑
2. ↑  Göksu Özdoğan, Günay (2009). Türkiye'de Ermeniler : cemaat, birey, yurttaş (in Turkish) (1. baskı. ed.). Şişli, İstanbul: İstanbul Bilgi Üniversitesi Yayınları.
3. ↑  Tuğlacı, Pars (1991). İstanbul Ermeni kiliseleri. İstanbul: Pars Yayın
4. ↑
5. ↑
6. ↑  Taruh ve Toplum: Aylık Ansiklopedik Dergi. 1987. σελ. 86.
7. ↑
Η νήσος **Αντέρια** (**Andørja**) βρίσκεται 25 χιλ. ανατολικά της πόλης Χάρστα (Harstad), στη κομητεία Τρουμς, στη βόρεια Νορβηγία. Έχει έκταση 135 τετ. χιλ. και το ψηλότερο σημείο της είναι η κορυφή του όρους Λανγκλίτιντεν (1.276μ.). Πρόκειται για την υψηλότερη κορυφή σε νησί της ηπειρωτικής Νορβηγίας.

Βόρεια και δυτικά της Αντέρια βρίσκεται το φιόρδ Βωγκσφιόρντεν. Ανάμεσα στην Αντέρια και στο νησί Ρόλλα βρίσκεται το πέρασμα Μπίγκντα και ανάμεσα στην Αντέρια και την ηπειρωτική Νορβηγία το πέρασμα Μιέσουντετ. Η Αντέρια και η Ρούλλα συνδέονται με τη σήραγγα Ίμπεσταντ ενώ η Αντέρια με την ηπειρωτική Νορβηγία με τη γέφυρα Μιέσουντ. 

Η Αντέρια από το 1926 μέχρι το 1964 αποτελούσε ξεχωριστό δήμο ενώ σήμερα ανήκει στο δήμο Ίμπεσταντ. Στη δυτική ακτή του νησιού βρίσκονται οι οικισμοί Ω, Ώνστατ και Λάουπσταντ που συνολικά έχουν 205 κατοίκους. 

Στα παλαιά νορβηγικά το νησί ονομαζόταν Andyrja, που κατά μια εκδοχή αναφέρεται στα κύματα της θάλασσας που χτυπούσαν τις βραχώδεις ακτές.

Παραπομπές
----------

1. ↑
Ο **Ιωάννης Κοντουδάκης** (11 Ιουλίου 1908-2 Μαρτίου 2005), γνωστός και ως *Γιάγκος Κοντουδάκης*, ήταν Έλληνας αγρότης ,καθηγητης,και πολιτικός, που υπηρέτησε ως βουλευτής της Αριστεράς.

Πρώτα χρόνια και εκπαιδευτική σταδιοδρομία
------------------------------------------

Γεννήθηκε στο Πολεμάρχι της Κισσάμου, στο νομό Χανίων. Έχοντας φοιτήσει στις 4 πρώτες τάξεις στο Δημοτικό του χωριού του, ολοκλήρωσε τις υπόλοιπες δύο στο Δημοτικό Σχολείο της Αγίας Τριάδας, και συνεχισε τη μαθητεία του στο Γυμνάσιο Χανίων. Φοίτησε στη Φιλοσοφική Σχολή του Πανεπιστημίου Αθηνών, από όπου έλαβε το πτυχίο του,της Γαλλικης Φιλολογιας,το 1935, και εργάστηκε ως καθηγητής, αρχικά σε ιδιωτικό Γυμνάσιο και έπειτα στη Γαλλική Σχολή της Χαλέπας επί διετία.

Αντιστασιακή δραστηριότητα
--------------------------

Τον Ιανουάριο του 1941 κατατάχθηκε στο στρατό ως υπαξιωματικός και πολέμησε κατά των Γερμανών αλεξιπτωτιστών στην περιοχή του Καστελλίου. Από την πρώτη στιγμή εντάχθηκε στην οργανωμένη αντίσταση εναντίον των Ναζί και αγωνίστηκε με όλες του τις δυνάμεις. Χρημάτισε πρόεδρος του Ελαιουργικού Συνεταιρισμού Πολεμαρχίου και Περιχώρων από το 1947 ως το 1948.

Το 1949 εκτοπίστηκε στη Μακρόνησο και έναν χρόνο μετά στον Αϊ-Στράτη ως και το 1955. Στις εκλογές του 1958 εξελέγη βουλευτής στην εκλογική περιφέρεια Χανίων με την ΕΔΑ. Μαζί του εξελέγη με την ΕΔΑ στα Χανιά ο Κώστας Χιωτάκης. Έπειτα από την κήρυξη της δικτατορίας, ο Κοντουδάκης εξορίστηκε επί τριετία.

Από το 1964 ως το 1967 ήταν μέλος της επιτροπής σύνταξης στην εφημερίδα "Αλήθεια". Διετέλεσε δημοτικός σύμβουλος Χανίων, από το 1964 ως τη χούντα, και πρόεδρος του Ελληνοσοβιετικού Συνδέσμου Χανίων.
Στις πρώτες εκλογές μετά τη Μεταπολίτευση το 1974 ήταν ξανά υποψήφιος βουλευτής, παίρνοντας 999 σταυρούς με το ψηφοδέλτιο της Ενωμένης Αριστεράς, με αποτέλεσμα να μην εκλεγεί βουλευτής..

Μέχρι το τέλος της ζωής του παρέμεινε αγρότης.

Απεβίωσε στις 2 Μαρτίου 2005 σε ηλικία 97 ετών. Απέκτησε έναν γιο και μία κόρη από το γάμο του με τη Μαρία Βακάκη.

Παραπομπές
----------

1. ↑  Αρχείο Δήμου Βουκολίων.
2. ↑  Αυτοί που έφυγαν... Αρχειοθετήθηκε 2016-04-21 στο Wayback Machine. Ενημέρωσις τέως βουλευτών ευρωβουλευτών, τ.1, ανάκτηση 22 Ιουνίου 2014, σελ. 11 (pdf).
3. 1 2  Συλλογικό έργο, Κρήτη- Το Αφιέρωμα, εκδ. οίκος Αρσινόη, τ. 10, σελ. 82.
4. ↑  "EΔΑ 1951-1967 το νέο πρόσωπο της Αριστεράς" τόμοι 2 , εκδόσεις "ΘΕΜΕΛΙΟ".
5. ↑  Άρθρο του Λάζαρου Λασκαρίδη, 11 Μαΐου 1958- Οι εκλογές που έκαναν την αριστερά αξιωματική αντιπολίτευση και ο Παπαδόπουλος
6. ↑  ΕΚΛΟΓΕΣ 1974 - ΟΙ 1.438 ΠΟΛΙΤΕΥΤΕΣ Αρχειοθετήθηκε 2017-08-18 στο Wayback Machine. ανάκτηση 22 Ιουνίου 2014.
7. ↑  Δημήτρη Ταταρούνη, Οι Μαθουσάλες της πολιτικής, Η Εφημερίδα των Συντακτών, 18 Νοεμβρίου 2013, ανάκτηση 22 Ιουνίου 2014.

Εξωτερικοί σύνδεσμοι
--------------------

* Ιστολόγιο-αφιέρωμα με βιογραφικά στοιχεία για τον Ιωάννη (Γιάγκο) Κοντουδάκη, ανακτήθηκε στις 27 Απριλίου 2020.
Το **Στενό Λογαρά** (στα αλβανικά: **Qafa e Llogarasë**) είναι ένα ορεινό πέρασμα στα Κεραύνια Όρη, κατά μήκος της Αλβανικής Ριβιέρας που συνδέει την κοιλάδα Ντούκατ (Dukat Valley) με τη Χιμάρα και ανήκει στο Εθνικό Πάρκο Λογαρά, που καλύπτει μια έκταση 10,1 τετ. χιλ.

Τον Νοέμβριο του 1912 στη διάρκεια της Επανάστασης στη Χιμάρα μια ελληνική στρατιωτική μονάδα που είχαν οι Στυλιανός Γαλερός και Γεώργιος Παπαγιαννάκης, τοποθετήθηκε στο στενό προκειμένου να προστατεύσει την περιοχή της Χιμάρας από οθωμανικές και αλβανικές επιθέσεις από την περιοχή του Αυλώνα.

Παραπομπές
----------

1. ↑  Η συμβολή του σώματος του οπλαρχηγού Στυλιανού Γαλερού στην απελευθέρωση της Χιμάρας στις 5 Νοεμβρίου 1912 Himara.gr

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Στενό Λογαρά** |
Ο **Υβ-Μαρί Αντρέ** (γαλλ. *Yves Marie André*, 1675–1764), γνωστός και απλώς ως **πατήρ Ανδρέας** (*le Père André*), ήταν Γάλλος Ιησουίτης μαθηματικός, φιλόσοφος και δοκιμιογράφος.

Ο Αντρέ έγινε μέλος της Εταιρείας του Ιησού το 1693. Παρά το ότι διακρίθηκε στις σχολαστικές μελέτες του, υιοθέτησε τις ιδέες του γαλλικανισμού ή του Γιανσενισμού, οπότε θεωρήθηκε ακατάλληλος για υπεύθυνα αξιώματα από τις εκκλησιαστικές αρχές της εποχής. Ακολούθησε έτσι σπουδές στις θετικές επιστήμες και έγινε «βασιλικός καθηγητής» των μαθηματικών στο Πανεπιστήμιο της Καέν.

Ωστόσο ο Ανδρέας είναι γνωστός όχι για τις συνεισφορές του στα μαθηματικά, αλλά για ένα μεγάλο φιλοσοφικό δοκίμιο αισθητικής που δημοσίευσε το έτος 1741, το *Essai sur le Beau* (= «Δοκίμιο περί του κάλλους»), το οποίο τον κατέστησε διάσημο στην εποχή του και παρέμεινε αρκετά γνωστό έργο μέχρι και τον 19ο αιώνα.

Παραπομπές
----------

1. ↑   «Yves Marie André». *Catholic Encyclopedia*. New York: Robert Appleton Company. 1913.
2. ↑  André: *Essai sur le Beau* στο *Œuvres Philosophiques* (εκδ. Adolphe Delahays, Παρίσι 1843).

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 560

Εξωτερικοί σύνδεσμοι
--------------------

* Œuvres Philosophiques du Père André Συλλογή έργων του στο Internet Archive
* Essay on Beauty Αγγλική μετάφραση του *Δοκιμίου περί του κάλλους* (μετάφραση και σχόλια του Alan J. Cain)
Συντεταγμένες: 39°23′04″N 21°07′35″E﻿ / ﻿39.38444°N 21.12639°E﻿ / 39.38444; 21.12639

Ο **Άγιος Γεώργιος** είναι οικισμός της τοπικής κοινότητας Κυψέλης, της δημοτικής ενότητας (τέως δήμου) Αθαμανίας, του δήμου Κεντρικών Τζουμέρκων, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Άρτας, στο γεωγραφικό διαμέρισμα Ηπείρου.

Γεωγραφία
---------

Ο Άγιος Γεώργιος είναι ορεινός οικισμός στο Β.ΒΚ. τμήμα του νομού Άρτας, στους νοτιοδυτικούς πρόποδες των Τζουμέρκων, στη συμβολή των ρεμάτων Σούδας και Κουδουνά και σε μέσο σταθμικό υψόμετρο 860. Απέχει 2 χλμ. από την Κυψέλη (Χώσεψη) και 66 χλμ. περίπου Β.ΒΑ. της Άρτας.

Πληθυσμός
---------

Μόνιμος | Έτος | Πληθυσμός |
| --- | --- |
| 1991 | 78 |
| 2001 | 54 |
| 2011 | 49 |

Πραγματικός 
(de Facto) | Έτος | Πληθυσμός |
| --- | --- |
| 1961 | 132 |
| 1971 | 83 |
| 1981 | 113 |
| 1991 | 78 |
| 2001 | 55 |
| 2011 | 49 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1940 και προσαρτήθηκε στην κοινότητα Χώσεψης (σημ. Κυψέλης). Με το ΦΕΚ 244Α - 04/12/1997 αποσπάστηκε από την κοινότητα Κυψέλης και προσαρτήθηκε στον δήμο Αθαμανίας. Με το ΦΕΚ 87Α - 07/06/2010 αποσπάστηκε από τον δήμο Αθαμανίας και προσαρτήθηκε στον δήμο Κεντρικών Τζουμέρκων.

Αξιοθέατα
---------

* Το ξωκκλήσι του Αγίου Μάρκου, βορειοδυτικά του οικισμού

Παραπομπές
----------

1. 1 2
2. 1 2
3. 1 2 3  ΠΛ 1:172
4. 1 2 3  ΠΛΜ 1:451
5. ↑  «Κορφές»
6. ↑  Δομή 1:216
7. ↑
8. ↑
9. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς , 1963 (ΠΛ)
* Εγκυκλοπαίδεια Δομή, 2002-4
* Περιοδικό «Κορφές», τ. 105
* eetaa.gr
Ο **Ιωάννης Β΄**, γερμ. Johann ΙΙ (π. 1433 - 22 Μαΐου 1462) από τον Οίκο της Γκορίτσια ήταν κόμης της Γκορίτσια (1454-1462).

Βιογραφία
---------

Ήταν ο δευτερότοκος γιος του Ερρίκου ΣΤ΄ κόμη της Γκορίτσια και της Αικατερίνης, κόρης του Νικολάου Β΄ Γκαραί παλατινού κόμη της Ουγγαρίας.

Κατά τη μακρά διακυβέρνηση του πατέρα του, που ήταν αθεράπευτα πότης και χαρτοπαίκτης, η κομητεία παρήκμασε γοργά. Ο Ερρίκος ΣΤ΄ είχε πρώτη σύζυγο την Ελισάβετ, κόρη του Χέρμαν Β΄ κόμη του Τσέλιε, η οποία απεβίωσε νωρίς. Ο Ερρίκος ΣΤ¨ έμεινε σύμμαχος του Χέρμαν Β΄ και το 1437 υπέγραψε συμφωνία να τον κληρονομήσει ο κόμης του Τσέλιε. Σε αυτό αντέδρασε η Βενετία, ο Φρειδερίκος Ε΄ των Αψβούργων δούκας της Αυστρίας και η δεύτερη σύζυγός του Αικατερίνη του Γκαραί. Ο Ερρίκος ΣΤ΄ ήθελε να αρραβωνιάσει τον Ιωάννη Β΄ με την Ελισάβετ, κόρη του Ούλριχ Β΄, αλλά τελικά αυτό δεν έγινε.

Από το 1444 ο ΙΩάννης Β΄ εκρατείτο όμηρος στο Τσέλιε. Το 1454 ο πατέρας του απεβίωσε και ελευθερώθηκε· ανέλαβε τη διακυβέρνηση της Γκορίτσια. Το 1456 σκοτώθηκε ο Ούλριχ Β΄ και τότε ο Ιωάννης Β΄ διεκδίκησε το Όρτενμπουρκ από την Καρινθία. Το λεηλάτησε και το κατέλαβε, ώσπου ηττήθηκε από τις δυνάμεις του Φρειδερίκου Ε΄ -που είχε γίνει εν τω μεταξύ, ως Φρειδερίκος Γ΄, βασιλιάς της Γερμανίας- το 1460. Υπέγραψαν Συμφωνία Ειρήνης στο κάστρο Φέντσμπερκ, όπου ο Ιωάννης Β΄ αποκήρυξε το Όρτενμπουρκ και παραχώρησε 12 κάστρα της Γκορίτσια ως αποζημίωση· μεταξύ αυτών το κάστρο Μπρυκ στο Ληντς, που ήταν η διαμονή του.

Το 1462 απεβίωσε στο Ληντς σε ηλικία 29 ετών· ήταν λαοφιλής και τον πένθησαν οι υπήκοοί του. Ήταν άτεκνος και τον διαδέχθηκε ο μικρότερος αδελφός του Λεονάρδος.

Πηγές
-----

* Entry for John II at Genma

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. ↑  www.regesta-imperii.de/id/1454-01-30\_5\_0\_13\_0\_0\_3160\_3161.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80947226
* GND: 136636403

 |

 |
Η **Πανελλήνια Αγωνιστική Σπουδαστική Παράταξη (Π.Α.Σ.Π.)** είναι μια σοσιαλδημοκρατική φοιτητική συνδικαλιστική παράταξη, η οποία δραστηριοποιείται στο χώρο του ελληνικού πανεπιστημίου από το 1974.

Ιστορία
-------

Κατά τη μεταπολιτευτική περίοδο η ιδρυτική διακήρυξη της 3 Σεπτεμβρίου 1974 από τον Ανδρέα Παπανδρέου προκάλεσε τη συγκρότηση του φοιτητικού κινήματος *«Φίλοι Ανδρέα Παπανδρέου»*. Το 1975 το κίνημα αυτό μετεξελίχθηκε στην Πανελλήνια Αγωνιστική Σπουδαστική Παράταξη. Ο Κωνσταντίνος Καραμανλής αποκάλεσε την ΠΑΣΠ «Αριστερά της Αριστεράς». Το 1982 οι προτάσεις της ΠΑΣΠ προκάλεσαν μεταρρύθμιση στον χώρο των ΑΕΙ και αποτέλεσαν τη βάση του Ν. 1268/82 που καταχώρισε την ελεύθερη συνδικαλιστική δράση και τα όργανα συνδιοίκησης. Το 1992 η ΠΑΣΠ αντιστάθηκε στο γνωστό «Νόμο Σουφλιά» (Ν.2083/1992) με τους δυο κύκλους σπουδών και συμμετείχε στη μάχη που έδωσε τότε στο σύνολό του το μαθητικό και φοιτητικό κίνημα. To 1995 αντιτάχθηκε στη Βιβλιοκάρτα αλλά και αργότερα όταν άρχισε γόνιμη κριτική στο Νόμο Αρσένη (περίοδος 1999). Έπειτα, σταθμοί στη δράση της ήταν η ανατροπή του νόμου Γιαννίτση για το ασφαλιστικό σύστημα όπου συμμετείχε μαζί με πολλές άλλες λαϊκές δυνάμεις και η περίοδος της εκπαιδευτικής μεταρρύθμισης το 2006.

Έμβλημα
-------

Το έμβλημα της Π.Α.Σ.Π. είναι η σηκωμένη αριστερή γροθιά, το γρανάζι και το βιβλίο. Η αριστερή γροθιά συμβολίζει την αριστερή ιδεολογία της παράταξης, το βιβλίο συμβολίζει το φοιτητικό κίνημα, ενώ το γρανάζι το εργατικό κίνημα, με το οποίο το φοιτητικό είναι άρρηκτα συνδεδεμένο στο χώρο της αριστεράς.

Εξωτερικοί σύνδεσμοι
--------------------

* Επίσημος ιστότοπος

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνικές Φοιτητικές παρατάξεις |
| --- |
|  |
| Ενεργές | 
Δ.Α.Π. - Ν.Δ.Φ.Κ. **·**  Δίκτυο **·**  Ε.Α.Α.Κ. - ΑΡ.ΕΝ. **·** Ε.Α.Α.Κ. **·**  Ε.Φ.Ε.Κ. **·**  Π.Α.Σ.Π. **·** Πανσπουδαστική Κ.Σ.

|  |  |
| --- | --- |
| Κυπριακές | 
 ΔΡΑΣΙΣ-Κ.Ε.Σ. **·**  Δ.Κ.Κ.Φ. «ΑΓΩΝΑΣ» |

|  |  |
| --- | --- |
| Υποπαρατάξεις | 
ΑΡ.ΕΝ. (Ε.Α.Α.Κ. - ΑΡ.ΕΝ.) **·**  ΑΡ.ΔΙ.Ν. (Ε.Α.Α.Κ. - ΑΡ.ΕΝ.) **·** Δ.Α.Ρ.Α.Σ. (ΑΡ.ΔΙ.Ν.) **·**  |

 |
|  |
| Ανενεργές | 
ΕΚΟΝ **·** ΕΚΟΝ - Β **·**  Π.Π.Σ.Π. |

 |
|  |
| --- |
| Part of a series of articles on |
| Μοριακή αυτοσυναρμολόγηση |
|  |
| * Αυτοσυναρμολογούμενες μονοστιβάδες
* Υπερμοριακό συγκρότημα
* Νανοτεχνολογία DNA
 |
| * Portal icon Πύλη Επιστήμη
* Portal icon Πύλη Τεχνολογία
 |
| π • σ • ε
 |

Ένα **υπερμοριακό συγκρότημα** είναι ένα σύμπλεγμα μορίων που συγκρατούνται μεταξύ τους με μη ομοιοπολικούς δεσμούς. Ενώ ένα υπερμοριακό συγκρότημα μπορεί απλώς να αποτελείται από δύο μόρια (π.χ. μια διπλή έλικα DNA ή μια ένωση εγκλεισμού ) ή και από έναν καθορισμένο αριθμό στοιχειομετρικά αλληλεπιδρώντων μορίων σε ένα τεταρτοταγές σύμπλοκο, χρησιμοποιείται συχνά για να δηλώσει μεγαλύτερα σύμπλοκα που αποτελούνται από αόριστους αριθμούς μορίων που σχηματίζουν είδη που μοιάζουν με σφαίρες, ράβδους ή και φύλλα. Κολλοειδή, υγροί κρύσταλλοι, βιομοριακά συμπυκνώματα, μικκύλια, λιποσώματα και βιολογικές μεμβράνες είναι παραδείγματα υπερμοριακών συγκροτημάτων.  Οι διαστάσεις των υπερμοριακών συγκροτημάτων μπορεί να κυμαίνονται από νανόμετρα έως μικρόμετρα. Με αυτόν τον τρόπο επιτρέπουν την πρόσβαση σε αντικείμενα νανοκλίμακας χρησιμοποιώντας μια προσέγγιση από κάτω προς τα πάνω σε πολύ λιγότερα βήματα από ένα μόνο μόριο παρόμοιων διαστάσεων.

Παραπομπές
----------

1. ↑  Ariga, Katsuhiko; Hill, Jonathan P; Lee, Michael V; Vinu, Ajayan; Charvet, Richard; Acharya, Somobrata (2008). «Challenges and breakthroughs in recent research on self-assembly». *Science and Technology of Advanced Materials* **9** (1): 014109. doi:10.1088/1468-6996/9/1/014109. PMID 27877935. Bibcode: 2008STAdM...9a4109A.
Η **Ανν Άρνολντ**, το γένος **Τέλφερ**, (αγγλικά: Ann Arnold‎‎, 4 Ιανουαρίου 1936 – 28 Δεκεμβρίου 2015) ήταν Αγγλίδα εικαστικός και καλλιτέχνης παραστατικών έργων και μέλος της Αδελφότητας των Αγροτιστών.

Η Ανν Άρνολντ γεννήθηκε στο Νιούκασλ και σπούδασε στη Σχολή Τεχνών του Έπσομ (1956 – 1959). Ο πατέρας της, Έντμουντ Τέλφερ, ήταν ναυπηγός. Από το 1959 έως το 1969 η Άρνολντ εργάστηκε ως θεραπεύτρια τέχνης και ίδρυσε την Ένωση Θεραπευτών Τέχνης. Παντρεύτηκε τον συνάδελφό της καλλιτέχνη Γκράχαμ Άρνολντ το 1961. Υπήρξε ιδρυτικό μέλος της Αδελφότητας των Αγροτιστών το 1976 μαζί με τον ίδιο, τον Σερ Πίτερ Μπλέικ, τον Ντέιβιντ Ίνσοου, τον Γκράχαμ Όβεντεν, την Άνι Όβεντεν και τον Τζαν Χόγουορθ. Τόσο η Ανν όσο και ο Γκράχαμ είχαν την έδρα τους στο Ντεβάιζες του Γουίλτσαϊρ για αρκετά χρόνια μετά το 1975, προτού εγκατασταθούν στην κοιλάδα Ρέντλεϊκ του νότιου Σρόπσιρ.

Η Άρνολντ δούλευε κυρίως με λάδι σε καμβά και ακουαρέλα. Το 1981 εικονογράφησε το *Claire's Countryside* και σχεδίασε επίσης εξώφυλλα για τις εκδόσεις της σειράς Arden Shakespeare.

Ήταν μέλος της Ακαδημίας Καλών και Εφαρμοσμένων Τεχνών South West.

Πέθανε στις 28 Δεκεμβρίου 2015 και κηδεύτηκε στην εκκλησία της Αγίας Μαρίας στο Τσάπελ Λόουν, Σρόπσιρ.

Παραπομπές
----------

1. ↑  (Αγγλικά) *Union List of Artist Names*. 500136896. Ανακτήθηκε στις 9  Οκτωβρίου 2017.
2. ↑  «Benezit Dictionary of Artists» (Αγγλικά) Oxford University Press. 2006. B00203495. Ανακτήθηκε στις 9  Οκτωβρίου 2017. ISBN-13 978-0-19-977378-7.
3. ↑  «Ann Arnold, artist - obituary». *The Telegraph* (στα Αγγλικά). 9 Ιανουαρίου 2016. Ανακτήθηκε στις 25 Νοεμβρίου 2023.
4. 1 2  Spalding, Frances (1990). *20th Century Painters and Sculptors*. UK: Antique Collectors' Club. ISBN 1-85149-106-6.
5. ↑  David Buckman (2006). *Artists in Britain Since 1945 Vol 1, A to L*. Art Dictionaries Ltd. ISBN 0-953260-95-X.
6. ↑  «Brotherhood of Ruralists». *Oxford Reference* (στα Αγγλικά). doi:10.1093/oi/authority.20110803095530137. Ανακτήθηκε στις 25 Νοεμβρίου 2023.
7. ↑  «ARNOLD». Αρχειοθετήθηκε από το πρωτότυπο στις 3 Ιουλίου 2016. Ανακτήθηκε στις 25 Νοεμβρίου 2023.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 35802259
* **Europeana**: agent/base/87968
* LCCN: n82107045
* ISNI: 0000 0000 7894 2373
* ULAN: 500136896
* RKD: 203698

 |

 |
Ο **Τζακοπίνο ντελα Σκάλα**, ιταλ.: *Jacopino della Scala* (απεβ. το 1215), ήταν Ιταλός έμπορος και πολιτικός, μέλος της οικογένειας Σκαλιτζέρι των μελλοντικών κυρίων της Βερόνας.

Βιογραφία
---------

Ήταν γιος τού Λεονάρντο ντελα Σκάλα, και επίσης εγγονός της Kαραφίνας Γκαμπαρέλλι και τού συζύγου της Μπαλντουίνο ντελα Σκάλα, γιου τού Aρντουίνο ντελα Σκάλα, ο οποίος οδήγησε στη δυναστεία της Ντελα Σκάλα.

Αρχικά εργάστηκε ως έμπορος μαλλιού, όχι πλούσιος και χωρίς ευγενή τίτλο. Ωστόσο το δίκτυο φιλίας και οι πολιτικές δεξιότητές του τού έδωσαν τον τίτλο του εκπροσώπου (vicar) του βασιλιά της Γερμανίας στην Oστίλια και του *κυβερνήτη (podestà)* της Τσέρεα. Έγινε πρόγονος των περισσότερων Ευρωπαίων μοναρχών.

Ήταν ο πατέρας των Μαστίνο Α' (Λεονάρντο), Αλμπέρτο Α', Μανφρέντο και Μπόκα ντελα Σκάλα. Είναι ο πρώτος συγγενής του Ναπολέοντα Α΄, αυτοκράτορα των Γάλλων.

Πηγές
-----